තමන්ට අයත් කිසිවක් මෙතෙක් කාලයකට නැති වී නොමැති නිසාත් මෙපමණ කාලයකට නිවසේ කිසිදු දෙයක් නැති වී නොමැති නිසාත් පිටස්තර පුද්ගලයන් හෝ නෑදෑයින් කිසිවෙක් නිවසට නොපැමිණෙන නිසාත් මෙය අභයවික්‍රමට ගැටලුවක් බවට පත්වී හමාරය. මෙය අත්භූත සිද්ධියක්ද? නැත. එසේ නම් එය සොරාගත්තේ නිවසේ කෙනෙක්ම බව පේනකරු කියා නොසිටිනු ඇත. කනප්පු වහන්සේ සොරා අල්ලා දෙන දවස උදාවිය. එදින කට්ටඬි මහතා උදෑසනම කනප්පු වහන්සේද රැගෙන අභයවික්‍රමගේ නිවසට පැමිණියේය. කට්ටඬි මහතා උජාරුවෙන් පවසා සිටියේය. කට්ටඬි මහතා කනප්පු වහන්සේ මත පිරිසිදු පිඟානක් තබා එහි බුලත් ද මල් සහ අනිකුත් කළමනා ද තබා දුම් කබලද දල්වා හොඳින් කනප්පු වහන්සේට දුම් අල්වා පැයක පමණ කාලයක් මතුරමින් නොයෙක් දේ කියමින් නිවසේ දෙදෙනෙක් කනප්පු වහන්සේ මත ඇති පිඟාන මතින් දෙපැත්තෙන් අත තබා ගන්නා ලෙස අණ කෙරුණි. අභයවික්‍රම එක් පසෙකින්ද විකුම් අනෙක් පසින්ද පිඟාන මතින් අත් තබා ගත්හ. කට්ටඬි මහතා මතුරන විට කනප්පු වහන්සේගේ එක් කකුලක් ඉහළට එසවුණි.
උදෑසනම කනප්පු වහන්සේද රැගෙන අභයවික්‍රමගේ නිවසට පැමිණියේ කවුද ?
කට්ටඬි මහතා